KOMMISSIONEN FOR DE EUROPÆISKE FÆLLESSKABER 
K0M(92) 222 ende Iig udg. 
Bruxelles, den 25 • maj 1992 
Forslag t i I 
RAPETS AFS08EIS5 
om 
indgåelse af aftalen mellem 
Det Europæiske Økonomiske Fællesskab 
og 
Amerikas Forenede Stater 
om handel med store civile luftfartøjer 
(forelagt af Kommissionen) 

- 2 -
Begrundelse 
1. Ved afgørelse af 4. februar 1991 bemyndigede Rådet Kommissionen til 
at indlede forhandlinger med Amerikas Forenede Stater og med andre 
parter i GATT-aftalen om handel med civile luftfartøjer med henblik 
på at indgå nye aftaler om handel med civile luftfartøjer. 
2. I overensstemmelse med nævnte afgørelse og de detaljerede forhand-
lingsdirektiver, som Rådet vedtog, førte Kommissionen i samråd med 
Artikel 113-Udvalget forhandlinger med De Forenede Stater, som den 
31. marts 1992 resulterede i medfølgende aftale. 
3. Denne aftale er i nær overensstemmelse med alle punkter i forhand-
lingsdirektiverne. Det skal påpeges, at aftalens anvendelsesområde 
begrænses til at omfatte store civile luftfartøjer. Da det hvad dette 
spørgsmål angår ikke var muligt at nå til en tilfredsstillende defini­
tion udtrykt i antal flysæder, henvises der udtrykkeligt til luftfartø­
jer, der i Fællesskabet fremstilles af Airbus Consortium. Kommissionen 
er desuden af den opfattelse, at der er fastlagt et afbalanceret regel­
sæt, som omfatter både direkte og indirekte støtte. 
4. Både De Forenede Stater og Fællesskabet bekræfter i aftalens artikel 12, 
at de to parter er besluttet på at nå til en revision af GATT-luftfarts-
aftalen. 
Kommissionen forventer nu som fastsat i ovennævnte råds-
afgørelse, at denne multilaterale forhandlingsproces omgående iværksættes 
sammen med De Forenede Staters regering. 
4 &> 
FORSLAG TIL RÅDETS AFGØRELSE 
om indgåelse af aftalen mellem 
Det Europæiske Økonomiske Fællesskab og 
regeringen for Amerikas Forenede Stater 
om handel med store civile luftfartøjer 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, særlig artikel 113, 
under henvisning til forslag fra Kommissionen, og 
ud fra følgende betragtning: 
Den aftale om handel med store civile luftfartøjer, der er forhandlet 
mellem Det Europæiske Økonomiske Fællesskab og regeringen for Amerikas 
Forenede Stater i Bruxelles den 31. marts 1992, bør godkendes -
TRUFFET FØLGENDE AFGØRELSE: 
Artikel 1 
Aftalen mellem Det Europæiske Økonomiske Fællesskab og regeringen for 
Amerikas Forenede Stater om handel med store civile luftfartøjer god­
kendes på Fællesskabets vegne. 
Teksten til aftalen er knyttet som bilag til denne afgørelse. 
Artikel 2 
Formanden for Rådet bemyndiges til at udpege den person, der er beføjet 
til at undertegne nævnte aftale med bindende virkning for Fællesskabet. 
Udfærdiget i Bruxelles, den På Rådets vegne 
Formand 
Af, 
AFTALE 
om anvendelsen af 
GATT-aftalen om handel med civile luftfartøjer 
på samhandelen med store civile luftfartøjer 
mellem Det Europæiske Økonomiske Fællesskab (i det følgende 
benævnt "EØF") og regeringen for Amerikas Forenede Stater (i det 
følgende benævnt "USA") 
EØF og USA, 
SOM ERKENDER behovet for at fremme gunstigere vilkår for den 
internationale handel med store civile luftfartøjer og at lette 
den spændte handelsmæssige situation på dette område, 
SOM ERKENDER, at reglerne i GATT-aftalen om handel med civile 
luftfartøjer bør strammes med henblik på gradvis at mindske 
statsstøttens rolle, 
SOM HENVISER til de principper og mål, som repræsentanter for USA 
og EØF nåede til enighed om på deres møde i London den 27. 
oktober 1987, 
SOM SØGER at forfølge det fælles mål at hindre sådanne 
fordrejninger af handelen, som følger af direkte eller indirekte 
statsstøtte til udvikling og produktion af store civile 
luftfartøjer, og at stramme reglerne for ydelse af sådan støtte 
og tilskynde til vedtagelse af sådanne regler på multilateralt 
plan i GATT-regi, 
SOM HAR til hensigt at optræde på en sådan måde, at det ikke 
berører deres rettigheder og forpligtelser i medfør af GATT og 
andre internationale overenskomster, der er forhandlet i GATT-
regi, 
ER BLEVET ENIGE OM FØLGENDE: 
A c 
- 2 -
Artikel 1 
Statsdirigerede indkøb, obligatoriske underleverandørkontrakter og tilskyn­
delser 
For så vidt angår spørgsmål, der er omfattet af artikel 4 i GATT-aftalen om 
handel med civile luftfartøjer (luftfartsaftalen), er parterne enige om at 
optræde i overensstemmelse med den fortolkende bemærkning til artikel 4 i 
luftfartsaftalen, som er anført i bilag I til denne aftale. 
Artikel 2 
Tidligere indgåede statslige forpligtelser 
Statsstøtte til bestående programmer for store civile luftfartøjer, for 
hvilken der er indgået forpligtelse forud for tidspunktet for denne aftales 
ikrafttræden, er ikke omfattet af bestemmelserne i denne aftale, medmindre 
andet er fastsat nedenfor. Vilkårene og betingelserne for ydelse af en sådan 
støtte må ikke ændres på en sådan måde, at den bliver gunstigere for støtte­
modtagerne; ubetydelige ændringer anses dog ikke for at være uforenelige med 
denne bestemmelse. 
Artikel 3 
Produktionsstøtte 
Fra tidspunktet for denne aftales ikrafttræden yder parterne ikke direkte 
statsstøtte til produktion af store civile luftfartøjer, undtagen støtte, 
for hvilken der allerede er indgået fast forpligtelse. Dette forbud gælder 
både for bestående og fremtidige programmer. 
Artikel 4 
Udviklingsstøtte 
4.1 Der ydes kun støtte til udvikling af nye store civile luftfartøjer, når 
det på grundlag af en kritisk projektvurdering baseret på forsigtige 
skøn er fastslået, at der er en rimelig forventning om, at der inden 
for en periode på 17 år fra tidspunktet for den første udbetaling af 
sådan støtte kan opnås dækning for alle omkostninger, som defineret i 
artikel 6, stk. 2, i luftfartsaftalen, herunder tilbagebetaling af 
statsstøtte på nedenanførte vilkår og betingelser. 
4.2 Fra tidspunktet for denne aftales ikrafttræden må direkte statsstøtte, 
som en part har forpligtet sig til at yde til et udviklingsprogram for 
nye store civile luftfartøjer eller afledninger heraf, ikke overstige: 
a) 25% af det pågældende programs samlede udviklingsomkostninger som 
beregnet på tidspunktet for indgåelse af forpligtelsen (eller af de 
faktiske udviklingsomkostninger, alt efter hvad der er lavest); 
royalty-betalingerne på denne tranche fastsættes på tidspunktet for 
indgåelse af forpligtelsen til at yde udviklingsstøtte, således at 
- 3 -
støtten kan tilbagebetales til en rente, der ikke er lavere end 
omkostningerne ved statens optagelse af lån, inden for højst 17 år 
fra tidspunktet for første udbetaling, plus 
b) 8% af det pågældende programs samlede udviklingsomkostninger som 
beregnet på tidspunktet for indgåelse af forpligtelsen (eller af de 
faktiske udviklingsomkostninger, alt efter hvad der er lavest); 
royalty-betalingerne på denne tranche fastsættes på tidspunktet for 
indgåelse af forpligtelsen til at yde udviklingsstøtte, således at 
støtten kan tilbagebetales til en rente, der ikke er lavere end 
omkostningerne ved statens optagelse af lån plus 1%, inden for 
højst 17 år fra tidspunktet for første udbetaling. 
Disse beregninger foretages på grundlag af de i den kritiske projekt­
vurdering anførte planlagte flyleveringer. 
4.3 Royalty-betalingerne for hvert luftfartøj beregnes på tidspunktet for 
indgåelse af forpligtelsen til at yde udviklingsstøtte, som tilbage­
betales på følgende grundlag: 
a) 20% af de samlede betalinger beregnet i henhold til artikel 4, stk. 
2, ovenfor skal erlægges på grundlag af leveringen af et antal 
luftfartøjer svarende til 40% af de planlagte leveringer; 
b) 70% af de samlede betalinger beregnet i henhold til artikel 4, stk. 
2, ovenfor skal erlægges på grundlag af leveringen af et antal 
luftfartøjer svarende til 85% af de planlagte leveringer. 
Artikel 5 
Indirekte statsstøtte 
5.1 Parterne tager sådanne skridt, som er nødvendige for at sikre, at 
producenterne af store civile luftfartøjer ikke opnår urimelige fordele 
af indirekte statsstøtte, og at sådan støtte ikke fører til fordrejnin­
ger af den internationale handel med store civile luftfartøjer. 
5.2 Fra tidspunktet for aftalens ikrafttræden må identificerbare fordele 
hidrørende fra indirekte støtte til udvikling eller produktion af 
varer, der er omfattet af denne aftale, beregnet netto efter inddækning 
af alle omkostninger, ikke i noget år overstige: 
a) 3% af den årlige omsætning vedrørende fly til kommerciel luftfart i 
den pågældende parts civile luftfartsindustri for de varer, der er 
omfattet af denne aftale, eller 
b) 4% af den årlige omsætning vedrørende fly til kommerciel luftfart i 
et hvilket som helst firma i den pågældende parts område for de 
varer, der er omfattet af denne aftale. 
- 4 -
5.3 Fordele hidrørende fra indirekte støtte anses for at foreligge, når der 
er tale om en identificerbar nedsættelse af omkostningerne ved frem­
stilling af store civile luftfartøjer som følge af statsfinansieret 
forskning og udvikling på luftfartsområdet efter denne aftales ikraft­
træden . 
Kan det påvises, at resultaterne af forskning og udvikling uden for­
skelsbehandling er stillet til rådighed for parternes producenter af 
store civile luftfartøjer, holdes fordele hidrørende fra en sådan 
teknologi uden for beregningen i artikel 5, stk. 2. Der kan dog 
foreligge identificerbare fordele, når producenter af store civile 
luftfartøjer er ansvarlige for gennemførelsen af eller på et tidligt 
tidspunkt har adgang til resultaterne af en sådan forskning. 
Har en part grund til at formode, at anden indirekte statsstøtte fører 
til identificerbare omkostningsreduktioner for store civile luftfartø­
jer, konsulterer de pågældende parter hinanden med henblik på at 
kvantificere sådanne reduktioner og lade dem indgå i ovennævnte 
beregning. 
Fordele hidrørende fra indirekte støtte på grundlag af teknologi, der 
opnås som resultat af statsfinansieret forskning og udvikling eller af 
andre statslige programmer, beregnes normalt som den deraf følgende 
reduktion i forsknings- og udviklingsomkostningerne og i omkostningerne 
til produktionsudstyr eller produktionsprocesteknologi. 
Artikel 6 
Lån til generelle formål 
Parterne påtager sig ikke ansvaret for særlige lån, som flyproducenterne 
yder eller stiller til rådighed i form af direkte lån, garantier eller på 
anden måde, for luftfartsselskaberne, bortset fra lån, der ydes som led i 
offentlig eksportkreditfinansiering i overensstemmelse med den sektoraftale 
for store fly, der er en del af OECD-aftalen om offentlig eksportfinansie­
ring. 
Artikel 7 
Statslige kapitalindskud 
Kapitalindskud er ikke omfattet af denne aftale. Indskud af kapital må 
imidlertid ikke finde sted på en sådan måde, at reglerne i aftalen undergra­
ves. 
- 5 -
Artikel 8 
Gennemsigtighed 
8.1 I det omfang, det er nødvendigt for at sikre en effektiv gennemførelse 
af denne aftale, udveksler parterne regelmæssigt og systematisk alle 
sådanne offentligt tilgængelige oplysninger, som regeringerne forelæg­
ger for deres respektive nationale, valgte forsamlinger, og som 
vedrører spørgsmål, der er omfattet af denne aftale og bilagene dertil. 
Sådanne offentlige oplysninger skal som minimum indbefatte det samlede 
beløb, der er ydet i form af statsstøtte til nye udviklingsprojekter og 
støttens andel af de samlede udviklingsomkostninger, samlede tal for 
udbetalinger og tilbagebetalinger, i forbindelse med direkte statsstøt­
te til programmer vedrørende fly til kommerciel luftfart, den civile 
luftfartsindustris årlige omsætning vedrørende fly til kommerciel 
luftfart som nærmere omhandlet i artikel 8, stk. 5, litra b), og de 
samlede identificerbare indirekte ydelser, som producenterne af store 
civile luftfartøjer har modtaget. 
8.2 Hvad angår tidligere indgåede statslige forpligtelser vedrørende de 
programmer for store civile luftfartøjer, der er omhandlet i artikel 2, 
fremlægger parterne i denne aftale endvidere særskilt en fuldstændig 
liste over sådanne forpligtelser, som allerede er udbetalt eller indgå­
et, herunder oplysninger om tilbagebetalingsforpligtelsens form og den 
planlagte tilbagebetalingsperiode. For hver statslig myndighed, der 
yder nævnte støtte, underrettes den anden part om de samlede årlige 
udbetalinger og tilbagebetalinger i forbindelse med disse programmer. 
Desuden underretter enhver part den anden part i denne aftale om 
eventuelle ændringer, som gør vilkår og betingelser for den pågældende 
forpligtelse til at yde støtte gunstigere for støttemodtageren, herun­
der ændringer i tilbagebetalingsperioden, manglende tilbagebetaling af 
støtten eller nedsættelse af de planlagte tilbagebetalinger. 
8.3 For så vidt angår fremtidige programmer for store civile luftfartøjer 
fremlægger parterne for hver statslig myndighed, der yder udviklings­
støtte, endvidere på tidspunktet for indgåelse af den statslige 
forpligtelse følgende særlige oplysninger vedrørende den pågældende 
støtte: 
- det samlede beløb, der ydes som statsstøtte; 
- statsstøttens andel udtrykt i procent af de beregnede samlede 
udviklingsomkostninger; 
- statens forventede afkast; 
- den planlagte tilbagebetalingsperiode for statsstøtten; 
- det planlagte antal luftfartøjer, som ligger til grund for de 
beregninger, der er foretaget i henhold til artikel 4, stk. 2. 
- 6 -
8.4 Under de konsultationer, der er foreskrevet i artikel 11, udveksler 
parterne for hver af de statslige myndigheder, der yder den pågældende 
støtte, oplysninger om statslige forpligtelser og statsstøtte; oplys­
ningerne skal omfatte, men er ikke begrænset til: 
oplysninger om eventuelle ændringer, der gør vilkår og betingelser 
gunstigere for støttemodtageren, herunder ændringer i tilbagebeta­
lingsperioden, manglende tilbagebetaling af støtten eller nedsæt­
telse af de planlagte tilbagebetalinger, og 
oplysninger om årlige udbetalinger og tilbagebetalinger opgjort for 
hvert af de nye programmer, der er iværksat i henhold til artikel 
4. Oplysningerne skal fremlægges på det første regulære konsulta­
tionsmøde, som finder sted senest tolv måneder efter udgangen af 
det år, i hvilket udbetalingerne og tilbagebetalingerne har fundet 
sted. 
8.5 Under konsultationerne i henhold til artikel 11, 
a) fremlægger parterne på årsbasis oplysninger om ny statsfinansieret 
forskning og udvikling, der har fundet sted eller er iværksat i 
løbet af det foregående år, og om igangværende forsknings- og 
udviklingsprojekter på luftfartsområdet, herunder for hvert program 
nærmere oplysninger om de projekter, i hvilke producenter af store 
civile luftfartøjer deltager. Der fremlægges oplysninger om det 
pågældende aktivitetsområde og om omfanget af den statsfinansierede 
del af sådanne projekter; 
b) fremlægger parterne for hvert program for store civile luftfartøjer 
oplysninger om identificerbare fordele hidrørende fra indirekte 
støtte. 
Der fremlægges oplysninger om omkostningsinddækningen pr. program, som 
modtages fra producenterne af store civile luftfartøjer. Følgende 
særlige oplysninger fremlægges på årsbasis for hver af de statslige 
myndigheder, der yder den pågældende støtte: 
1) den årlige omsætning vedrørende fly til kommerciel luftfart 
inden for den pågældende parts civile luftfartsindustri for de 
varer, der er omfattet af aftalen; 
2) den årlige omsætning vedrørende fly til kommerciel luftfart for 
de varer, der er omfattet af aftalen, for hvert firma i den 
pågældende parts område, som fremstiller varer, der er omfattet 
af aftalen, og 
3) det samlede omfang af indirekte fordele som defineret i artikel 
5, stk. 2, for den civile luftfartsindustri for de varer, der 
er omfattet af aftalen, og for hvert firma, der deltager i 
fremstillingen af sådanne varer. 
- 7 -
8.6 Finder en part, at der er behov for yderligere oplysninger, som umid­
delbart er relevante for gennemførelsen af bestemmelserne i denne 
aftale, skal sådanne oplysninger fremlægges på behørigt begrundet 
anmodning. 
8.7 På behørigt begrundet anmodning fremlægger parterne på tidspunktet for 
indgåelsen af en forpligtelse til at yde ny udviklingsstøtte ikke-
fortrolige oplysninger om den kritiske projektvurdering, for så vidt de 
vedrører bestemmelserne i artikel 4, stk. 1. 
8.8 Oplysninger, der ikke er offentligt tilgængelige, og som fremlægges af 
en part, skal på anmodning af den part, der fremlægger dem, anses for 
fortrolige. Den statslige myndighed, der modtager oplysningerne, 
træffer alle nødvendige foranstaltninger for at sikre, at således 
betegnede oplysninger ikke videregives til nogen uden for den pågæl­
dende statslige myndighed, selv efter udløbet af denne aftales 
gyldighedsperiode eller efter dens ophør. Fortrolige oplysninger må 
endvidere ikke anvendes i eventuelle handelstvister, undtagen med 
henblik på frotrolige interne statslige drøftelser og beslutninger i 
forbindelse med gennemførelsen af aftalen. 
8.9 Medmindre andet er anført, udveksler parterne ovennævnte oplysninger på 
årsbasis. Uoverensstemmelser vedrørende oplysninger, der skal fremlæg­
ges i medfør af denne artikel, bilægges gennem konsultationer i henhold 
til artikel 11. 
8.10 Parterne fremlægger oplysninger om nye indskud af statslig kapital i 
firmaer, der er beskæftiget med produktion af civile luftfartøjer, 
eller om ændringer i kapitalforholdene, herunder størrelsen og arten af 
den kapital, der indskydes. 
8.11 Parterne tilskynder firmaer, der er beskæftiget med produktion af store 
civile luftfartøjer, til i højere grad at offentliggøre ikke-aggregere-
de finansielle driftsresultater for civile luftfartøjer gennem adskil­
lelse af regnskabsaflæggelsen vedrørende militære og civile flytransak­
tioner og indførelse af regnskabsaflæggelse for de enkelte forretnings­
områder. Disse ikke-aggregerede finansielle resultater forventes som 
minimum at omfatte oplysninger om finansiering og kapitalanvendelse, 
herunder særlige oplysninger om indtægter, driftsindtægter, nettoakti­
ver, kapitalinvesteringer og statslige kapitalindskud. 
8.12 Intet i denne aftale skal fortolkes således, at en kontraherende part 
er forpligtet til at meddele oplysninger, hvis videregivelse den 
pågældende part anser for at være i modstrid med sine væsentlige 
sikkerhedsinteresser. 
- 8 -
Artikel 9 
Særlige omstændigheder 
9.1 Er der som følge af uforudsete, ganske særlige omstændigheder risiko 
for den fortsatte beståen af en væsentlig del af en af parternest1) 
produktionsindustri for civile luftfartøjer og for den fortsatte 
finansielle levedygtighed for det selskab eller den afdeling i et 
selskab, der er ansvarlig for nævnte produktion af civile luftfartøjer, 
kan den pågældende part midlertidigt fravige de regler, der er fastsat 
i denne aftale. I den forbindelse skal nævnte selskab eller afdeling 
offentliggøre ikke-aggregerede finansielle driftsresultater for civile 
luftfartøjer(2). Parterne kan dog ikke påberåbe sig denne bestemmelse 
om fravigelse for så vidt angår de regler, der gælder for iværksættel­
sen af nye programmer for civile luftfartøjer, som omhandlet i artikel 
4. 
9.2 Den pågældende part underretter den anden part om sine hensigter og 
åbner mulighed for forudgående konsultationer, medmindre han hindres 
heri af retlige grunde, og under alle omstændigheder underrettes den 
anden part omgående om grunden til, at denne artikel påberåbes, og der 
gives en fuldstændig redegørelse for de særlige foranstaltninger, der 
er truffet, herunder omfanget og arten af foranstaltningerne og deres 
forventede varighed. 
9.3 Særlige foranstaltninger, som en part træffer i henhold til denne 
artikel: 
a) begrænses i henseende til omfang og varighed til, hvad der er 
strengt nødvendigt for at afhjælpe de i stk. 1 nævnte vanskelig­
heder ; 
b) udformes med henblik på at sikre, at det begunstigede selskab 
hurtigst muligt igen bliver i stand til at udøve virksomhed på 
forretningsmæssige vilkår; 
c) tager behørigt hensyn til de mulige følger for andre producenter af 
store civile luftfartøjer, og det skal undgås, at verdensmarkeds­
priserne for civile luftfartøjer trykkes gennem produktion til 
lager, for hvilken der ikke foreligger fast ordre. 
9.4 Fastslår en part efter konsultationer i medfør af artikel 11, at foran­
staltninger, der træffes i henhold til denne artikel, i betydeligt 
omfang undergraver de mål, som er fastsat i denne aftale, har den 
pågældende part ret til at suspendere nogle af eller alle aftalens 
bestemmelser eller at bringe den til ophør inden for 15 dage efter 
afslutningen af konsultationerne. 
(1) I dette stykke anses "part" for at indbefatte den enkelte medlemsstat i 
EØF. 
(2) Disse ikke-aggregerede finansielle resultater skal som minimum omfatte 
oplysninger om finansiering og kapitalanvendelse, herunder særlige 
oplysninger om indtægter, driftsindtægter, nettoaktiver, kapitalinveste­
ringer og statslige kapitalindskud. 
- 9 -
Artikel 10 
Undgåelse af handelskonflikter og retstvister 
10.1 Parterne søger at undgå handelskonflikter vedrørende spørgsmål, der er 
omfattet af denne aftale(^). 
10.2 Så længe denne aftale er i kraft tager parterne ikke på eget initiativ 
forholdsregler i henhold til deres nationale handelslove med hensyn til 
statsstøtte, der ydes i overensstemmelse med denne aftale. Intet i 
dette stykke er dog til hinder for, at en part ophæver denne aftale med 
den begrundelse, at den anden part ikke overholder den. 
10.3 For at undgå handelskonflikter udfolder de bestræbelser for at tilskyn­
de private parter til at anmode om at gøre brug af bestemmelserne i 
artikel 11 til bilæggelse af tvister vedrørende spørgsmål, der er 
omfattet af denne aftale. Anmoder private klagere imidlertid om, at der 
tages forholdsregler i henhold til nationale love om spørgsmål, der er 
omfattet af denne aftale, underretter klagernes regeringsmyndigheder 
omgående den anden part og tilbyder, at der indledes konsultationer i 
henhold til artikel 11. Den part, mod hvilken der er taget sådanne 
forholdsregler, har ret til enten at suspendere nogle af eller alle 
denne aftales bestemmelser eller at bringe den til ophør inden for 15 
dage efter afslutningen af konsultationerne. 
10.4 Ved gennemførelsen af eventuelle undersøgelser af klager vedrørende 
varer, der er omfattet af denne aftale, som på grundlag af private 
søgsmål er indledt i henhold til nationale handelslove, tager parterne 
i overensstemmelse med deres lovgivning hensyn til indvendinger vedrø­
rende overholdelsen af bestemmelserne i denne aftale. 
Artikel 11 
Konsultationer 
11.1 For at sikre, at aftalen fungerer tilfredsstillende, konsulterer 
parterne hinanden regelmæssigt og under alle omstændigheder mindst to 
gange årligt. 
11.2 En part kan anmode om konsultationer om enhver udvikling, der vedrører 
denne aftales funktion, sådanne konsultationer afholdes senest 30 dage 
efter tidspunktet for modtagelse af anmodningen herom. 
11.3 Parterne er indforstået med at søge at bilægge alle tvister inden for 
en frist på tre måneder fra den oprindelige anmodning om konsultatio­
ner. Konsultationerne anses ikke for afsluttet med henblik på artikel 8 
og 9 før udløbet af nævnte frist på tre måneder. 
(3) Ved forholdsregler med hensyn til "spørgsmål, der er omfattet af denne 
aftale" forstås handelsforanstaltninger, der vedrører direkte og indi­
rekte statsstøtte som defineret i denne aftale. De omfatter ikke foran­
staltninger i forbindelse med dumping, beskyttelse af intellektuel 
ejendomsret eller antitrust- og konkurrencelovgivning. 
- 10 -
Artikel 12 
GATT-aftalen om handel med civile luftfartøjer 
12.1 Parterne foreslår i fællesskab andre parter, der har undertegnet 
luftfartsaftalen, at regler affattet efter retningslinjerne for dem, 
der er fastsat i denne aftale, samt de fortolkende bemærkninger i bilag 
I, indarbejdes i ovennævnte GATT-aftale. Parterne foreslår endvidere, 
at de forbedrede bestemmelser om bilæggelse af tvister, der er aftalt 
som led i Uruguay-Runden, anvendes til bilæggelse af tvister, der måtte 
opstå ved anvendelsen af den nye luftfartsaftale. 
12.2 Parterne udfolder videregående bestræbelser for at sikre, at disse 
eller tilsvarende regler indarbejdes i luftfartsaftalen eller vedtages 
af de vigtigste signatarstater snarest muligt, og tilstræber endvidere 
at udvide dækningsområdet for reglerne i denne aftale til at omfatte 
alle de varer, der er omfattet af luftfartsaftalen. 
12.3 Er det ikke lykkedes at nå til en multilateral aftale inden for en 
frist på et år, tager parterne spørgsmålet om denne bilaterale aftales 
fortsatte anvendelse op til fornyet overvejelse. 
Artikel 13 
Afsluttende bestemmelser 
13.1 Denne aftale træder i kraft på datoen for begge parters accept heraf. 
13.2 Denne aftale kan ændres ved fælles overenskomst mellem parterne for at 
tage hensyn til nye situationer, der måtte opstå, herunder eventuelle 
ændringer af luftfartsaftalen. 
13.3 Hver af parterne kan udtræde af denne aftale et år efter dens ikraft­
træden. Ønsker en part at udtræde af aftalen, skal den anden part 
underrettes skriftigt herom. Udtrædelsen får virkning tolv måneder 
efter tidspunktet for modtagelsen af nævnte underretning. 
- 11 
BILAG I 
FORTOLKNING AF ARTIKEL 4 I GATT-AFTALEN OM HANDEL MED CIVILE LUFTFARTØJER 
VED DE PARTER, DER HAR UNDERTEGNET AFTALEN 
Artikel 4 i GATT-aftalen om handel med civile luftfartøjer ("aftalen") 
omhandler tre konkrete spørgsmål: 
— statsdirigerede indkøb (stk. 2) 
— obligatoriske underleverandørkontrakter (stk. 3) 
— tilskyndelser (stk. 4) 
ARTIKEL 4.1 
I artikel 4.1 fastsættes det generelle princip, som gælder for hele artikel 
4, nemlig at købere af civile luftfartøjer(4) frit bør kunne vælge deres 
leverandører ud fra handelsmæssige og teknologiske hensyn. 
ARTIKEL 4.2 (Statsdirigerede indkøb) 
I artikel 4.2 fastsættes, at "parterne ikke skal stille krav til eller udøve 
urimeligt pres på flyselskaber, flyproducenter eller andre enheder, der skal 
indkøbe civile luftfartøjer, for at få dem til at indkøbe luftfartøjer med 
en bestemt oprindelse, hvilket ville medføre diskrimination over for andre 
parters leverandører". 
Dette er ensbetydende med, at de parter, der har undertegnet aftalen, skal 
afstå fra at fastlægge en præferencepolitik til fordel for eller rettet imod 
en eller flere af de øvrige parters leverandører. 
Det forbydes også de statslige myndigheder at udøve urimeligt pres på 
flyselskaber, flyproducenter eller andre enheder, der skal indkøbe civile 
luftfartøjer ("købere") i forbindelse med udvælgelsen af leverandører. Ved 
"urimeligt pres" forstås enhver handling, der begunstiger bestemte leveran­
dørers produkter, eller som øver indflydelse på indkøbsbeslutningerne på en 
sådan måde, at det medfører diskrimination over for andre parters leveran­
dører. 
Parterne er enige om, at nedenstående er eksempler på sådanne former for 
praksis, som ikke anses for at indebære et urimeligt pres: 
— statslige myndigheders eller tidligere statslige repræsentanters 
deltagelse i bestyrelserne i helt eller delvis statsejede købere, men 
kun hvis de optræder bedst muligt i overensstemmelse med den pågældende 
købers forretningsmæssige interesser og ikke påvirker indkøbsbeslutnin­
gerne på en sådan måde, at det medfører diskrimination over for andre 
parters leverandører; 
— regeringsbeslutninger vedrørende sikkerhed og miljømæssige hensyn. 
(4) I bilaget defineres "civilt luftfartøj" som i artikel 1 i GATT-aftalen 
om handel med civile luftfartøjer. 
- 12 -
ARTIKEL 4.3 (Obligatoriske underleverandørkontrakter) 
I første punktum fastsættes, at "parterne er enige om, at indkøb af varer, 
der omhandles i denne aftale, kun bør ske på et pris-, kvalitets- og 
leveringsmæssigt konkurrencegrundlag". Dette er ensbetydende med, at 
parterne ikke griber ind for at sikre bestemte firmaer en særlig gunstig 
behandling, og at de ikke blander sig i udvælgelsen af leverandører i en 
situation, hvor forskellige parters leverandører konkurrerer indbyrdes. 
Ved at understrege, at de eneste faktorer, der bør indgå i indkøbsbeslutnin-
gerne, er pris, kvalitet og leveringsbetingelser, erkender parterne, at 
statspåbudte modydelser ikke er tilladt ifølge artikel 4.3. Endvidere kræver 
de ikke, at andre faktorer, såsom underleverandørkontrakter, stilles som 
betingelse for eller tages i betragtning ved salg. En part må således ikke 
stille krav om, at en leverandør skal forpligte sig til modydelser, særlige 
former for eller et særligt omfang af forretningsmuligheder eller andre 
former for industriel kompensation. 
Parterne pålægger derfor ikke køberne betingelser, ifølge hvilke uderle-
verandører eller leverandører skal have oprindelse i et bestemt land. 
I andet punktum i dette stykke fastsættes, at "i forbindelse med godkendelse 
eller tildeling af offentlige indkøbskontrakter vedrørende varer, der 
omhandles i denne aftale, kan en part ... kræve, at dens kvalificerede 
virksomheder får adgang til forretningsmuligheder på et konkurrencemæssigt 
grundlag og på vilkår, der ikke er mindre gunstige end dem, der gælder for 
andre parters kvalificerede virksomheder". Dette er ensbetydende med, at en 
part kan kræve, at producenten ikke diskriminerer den pågældende parts 
kvalificerede virksomheder i henseende til udbudsmuligheder og til konkurre­
rende bud fra disse virksomheder. 
ARTIKEL 4.4 (Tilskyndelser) 
I dette stykke fastsættes, at "parterne er enige om at undgå anvendelse af 
tilskyndelser af enhver art i forbindelse med salg eller køb af civile 
luftfartøjer med en bestemt oprindelse, hvilket ville medføre diskrimination 
over for andre parters leverandører". 
Dette er ensbetydende med, at parterne afstår fra at gøre brug af negative 
eller positive sammenkædninger mellem salg eller indkøb af civile luftfar­
tøjer og andre regeringsbeslutninger eller -politikker, som måtte kunne øve 
indflydelse på sådanne salg eller indkøb, når der er konkurrence mellem 
parternes leverandører. Der er enighed om følgende, ikke udtømmende liste 
over eksempler på sådanne forbudte tilskyndelser: 
- rettigheder og restriktioner, der vedrører luftfartsindustrien, såsom 
landingsrettigheder eller rettigheder til beflyvning af visse ruter; 
- generelle økonomiske programmer og politikker, såsom importpolitik, 
foranstaltninger, der tilsigter ændringer i uligevægten i den bilate­
rale samhandel, politik vedrørende udenlandske arbejdstagere eller 
gældsomlægning; 
- 13 -
- udviklingsbistandsprogrammer og -politikker, såsom gavebistand, lån og 
infrastrukturfinansiering; det er underforstået, at anvendelsen af en 
sådan form for bistand til indkøb af civile luftfartøjer ikke henhører 
under denne kategori, for så vidt ydelsen af den pågældende bistand 
ikke er betinget af, at de pågældende køb finder sted; 
- politik og programmer vedrørende forsvar og national sikkerhed. 
Uden at dette berører artikel 4.3, er dette også ensbetydende med, at par­
terne ikke på nogen måde griber ind i eller udøver nogen form for direkte 
eller indirekte pression over for andre regeringer eller nogen enhed, der er 
inddraget i indkøbsbeslutningerne, herunder skabelsen af nogen form for 
forbindelse, det være sig negativ eller positiv, mellem beslutningen om 
indkøb af civile luftfartøjer og andre spørgsmål eller foranstaltninger på 
noget andet område, som måtte berøre importlandets interesser. 
ARTIKEL 4.2 og 4.4 (Politiske forestillinger) 
Alle deltagere i parternes indenlandske politiske beslutningsproces tager 
ikke initiativer, herunder, men ikke begrænset til, politiske forestillin­
ger, pression eller tilskyndelser over for andre regeringer eller uden­
landske luftfartsselskaber, som vil være i modstrid med artikel 4 som 
fortolket i dette bilag. Parterne henleder deltagernes opmærksomhed på denne 
fortolkning af artikel 4 og udfolder videregående bestræbelser for at sikre, 
at deltagerne ikke tager sådanne initiativer. 
- 14 -
BILAG II 
I denne aftale gælder følgende definitioner: 
1. "Store civile luftfartøjer" 
Ved sådanne luftfartøjer, som fremstilles i USA af eksisterende 
producenter og i Det Europæiske Fællesskab af Airbus Consortium eller 
disse enheders efterfølgere, forstås alle luftfartøjer som defineret i 
artikel 1 i GATT-aftalen om handel med civile luftfartøjer, undtagen 
motorer som defineret i artikel 1, stk. 1, litra b), i luftfartsafta­
len, som er bestemt for passager- eller godstransport og har mindst 100 
passagersæder eller den dertil svarende kapacitet konstrueret som 
transportfly. 
2. Ved "afledning" forstås en luftfartøjsmodel, hvis vigtigste konstruk­
tionsdele hidrører fra en tidligere luftfartøjsmodel. 
3. "Samlede udviklingsomkostninger" som omhandlet i artikel 4.2. 
Omkostningerne ved følgende poster, som påløber forud for certifice-
ringstidspunktet, kan tages i betragtning ved ansættelsen af de 
"samlede udviklingsomkostninger" som omhandlet i artikel 4.2: 
- skitseprojektering 
- detailprojektering 
- vindtunnel-, styrke-, system og 
laboratorieforsøg 
- simulatorer 
- udviklingsarbejde for udstyr, undtagen arbejde, der direkte 
finansieres af producenterne af udstyr og motorer 
- prøveflyvning, herunder tilknyttede jordanlæg og analyser, 
der er nødvendige for at opnå certificering 
- nødvendig dokumentation med henblik på certificering 
omkostningerne ved fremstilling af prototyper og prøvefly, herunder 
reservedele og sådanne ændringer, som måtte være nødvendige for at 
opnå certificering, minus en anslået rimelig markedsværdi af 
sådanne fly, som sættes i drift efter overhaling 
- skabeloner og værktøjer, undtagen værktøjsmaskiner, som anvendes 
til bestemte programmer. 
- 15 
4. "Produktion" 
Alle former for produktion, markedsføring og salgsaktiviteter ud over 
de i punkt 3 ovenfor omhandlede, med undtagelse af offentlig eksport­
kreditfinansiering, som er i overensstemmelse med den sektoraftale for 
store fly, der er en del af OECD-aftalen om offentlig eksportfinan­
siering. 
"Indirekte statsstøtte" 
Finansiel støtte, som ydes af statslige eller andre offentlige myndig­
heder på en parts område til luftfartsformål, herunder forskning og 
udvikling, demonstrationsprojekter og udvikling af militærfly, som 
indebærer identificerbare fordele for et eller flere udviklings- eller 
produktionsprogrammer for store civile luftfartøjer. 
6. "Direkte statsstøtte" 
Enhver finansiel støtte, som ydes af statslige eller andre offentlige 
myndigheder på en parts område, og som går til: 
(1) særlige programmer for store civile luftfartøjer eller afledninger 
heraf, eller 
(2) bestemte selskaber i den udstrækning, programmer for store civile 
luftfartøjer eller afledninger heraf direkte begunstiges. 
7. "Royalty-betaling" 
Tilbagebetaling af et bestemt, forud fastsat beløb af udviklingsstøtten 
pr. leveret luftfartøj. 
ISSN 0254-1459 
KOM(92) 222 endelig udg. 
DOKUMENTER 
DA 07 
Katalognummer: CB-CO-92-232-DA-C 
ISBN 92-77-44489-4 
Kontoret for De Europæiske Fællesskabers Officielle Publikationer 
Lr2985 Luxembourg